EkBass/fiwiki-20250220-pages-articles huggingface dataset:
Here Come the Runts

__NOTOC__ Here Come the Runts on yhdysvaltalaisen alternative rock -yhtye Awolnationin kolmas studioalbumi, jonka julkaisi Red Bull Records 2. helmikuuta 2018. Albumilta on julkaistu tähän mennessä neljä singleä Passion, Seven Sticks of Dynamite, Miracle Man ja Handyman. Yhtyeen laulaja Aaron Bruno tuotti, lauloi ja soitti suurimman osan soittimista tälläkin albumilla. Albumi eroaa tyyliltään kahdesta edellisestä albumista ottamalla vaikutteita enemmän tavallisesta rock-musiikista.Genius: Awolnation - Here Come the Runts Albumi nauhoitettiin vuonna 2016 Brunon kotistudiossa, joka sijaitsee Kaliforniassa, Yhdysvalloissa, jossa he eivät ole aiemmin nauhoittaneet materiaalia. Radio.com: Celebrate ‘Here Come The Runts’ with AWOLNATION’s Aaron Bruno: Watch (26.1.2018) == Kappaleet == # # # # # # # # # # # # # # == Arvostelut == * Metacritic: 65/100Metacritic: Albumin levyarvosteluiden keskiarvio * Spill Magazine: Spill Magazine: Here Come the Runts -albumin levyarvostelu == Lähteet == == Aiheesta muualla == * Here Come the Runts Discogsissa * Here Come the Runts - vinyyliversio yhtyeen kotisivuilla Luokka:Awolnationin albumit Luokka:Vuoden 2018 albumit
Sintit

Sintit ovat Keski-Euroopassa elävä romaneihin kuuluva etninen ryhmä. Sintejä on noin 200 000\. Intiasta lähtöisin olevat sintit saapuivat romanien muuttoaallon mukana nykyisten Saksan ja Itävallan aluelle myöhäiskeskiajalla. Sintit jakaantuivat lopulta kahteen ryhmään, joista manoucheksi kutsutut romanit asettuivat Ranskan ja Portugalin alueelle sintien jäädessä Keski- Eurooppaan. Sinteillä on oma saksasta vaikutteita ottanut kielensä, joka on läheistä sukua romanikielelle. Natsit alkoivat vuodesta 1935 viedä sintejä keskitysleireille, erityisesti Auschwitz-Birkenauhun. Ennen sodan päättymistä surmattiin arviolta 25 000 sintiä. == Lähteet == == Aiheesta muualla == Luokka:Romanit Luokka:Etniset ryhmät
Lumiukko (täsmennyssivu)

Lumiukko voi tarkoittaa seuraavia: * lumiukko, lumesta tehty hahmo *Lumiukko, brittiläinen, Raymond Briggsin tekemä kuvakirja vuodelta 1978 * Lumiukko, brittiläinen, Dianne Jacksonin ohjaama lyhytelokuva vuodelta 1982 * Lumiukko, Jo Nesbøn vuonna 2007 ilmestynyt romaani * Lumiukko, Jo Nesbøn romaaniin perustuva elokuva vuodelta 2017.
Andrew VanWyngarden

Andrew Wells VanWyngarden (s. 1. helmikuuta 1983 Columbia, Missouri) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Ben Goldwasserin kanssa. == Diskografia == === MGMT === * * * * * == Katso myös == * Luettelo MGMT:n kappaleista == Lähteet == Luokka:MGMT Luokka:Yhdysvaltalaiset kitaristit Luokka:Yhdysvaltalaiset kosketinsoittajat Luokka:Vuonna 1983 syntyneet Luokka:Elävät henkilöt
Ben Goldwasser

Benjamin Nicholas ”Ben” Hunter Goldwasser (s. 17. joulukuuta 1982 Mishawaka, Indiana) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Andrew VanWyngardenin kanssa. == Diskografia == === MGMT === * * * * * == Katso myös == * Luettelo MGMT:n kappaleista == Lähteet == Luokka:MGMT Luokka:Yhdysvaltalaiset kosketinsoittajat Luokka:Yhdysvaltalaiset kitaristit Luokka:Vuonna 1982 syntyneet Luokka:Elävät henkilöt
Phoenix Pyeongchang

Phoenix Pyeongchang Phoenix Pyeongchang Paikkakunta: Pyeongchang, Gangwon, Etelä-Korea Vuori: Mont Blanc, Bulsae Maru Yläasema: 1 050 m Ala- asema: 670 m Korkeusero: 380 m Laskettelurinteitä: 15 kpl, 13,404 km Laskettelupuistoja: 6 kpl, 2,521 km Pisin rinne: 3,350 km Hiihtohissejä: 9 kpl Lumetus: Kyllä Phoenix Pyeongchang (olympialaisissa Phoenix Snow Park) on talviurheilukeskus Bongpyeong-myeonissa Pyeongchangin piirikunnassa Gangwonin maakunnassa Etelä-Koreassa. Phoenix Pyeongchangiin rakennetuilla suorituspaikoilla järjestettiin Pyeongchangin 2018 talviolympialaisten freestylehiihto- ja lumilautailukilpailut lukuun ottamatta lumilautailun big airia, joka järjestettiin Alpensia Ski Jumping Centressä. Katsajakapasiteetti olympialaisissa oli 18 000, niistä istumapaikkoja oli 10 200 ja seisomapaikkoja 7 800\. ==Rinteet ja hissit== Phoenix Pyeongchangissa on 14 laskettelurinnettä, viisi laskettelupuistoa ja yksi lumikouru, hiihtohissejä on yhdeksän. Rinne Korkeusero Pituus Jyrkkyys Rinneluokitus Cross 250 m 1 050 m 2°–12° Punainen Half Pipe 330 m 18,5° Moguls 125 m (~110 m) 380 m (250 m) 24°–27° (27°) Punainen Parallel giant slalom 200 m (155 m) 700 m (595 m) 16° (26,1 %) Sininen Slope style 150 m (163 m) 500 m (690 m) 17°–37° (23,6 %) Sininen ;Huomautukset *Suluissa talviolympialaisten 2018 kisarinteen tiedot. ==Lähteet== *Phoenix Snow Park PyeongChang2018.com *Phoenix Pyeongchang – Ski resort (Trail Map) phoenixhnr.co.kr *Phoenix Pyeongchang – 2018 Winter Olympics phoenixhnr.co.kr *Phoenix Park Ski Resort snowguidekorea.com Luokka:Etelä-Korean talviurheilukeskukset Luokka:Talviolympialaiset 2018 Luokka:Pyeongchang
Jorma Kairimo

Jorma Tapio Kairimo (s. 30. marraskuuta 1948 Tampere) on suomalainen dramaturgi, teatteriohjaaja ja näytelmäkirjailija. ==Henkilöhistoria== Jorma Kairimo syntyi veturinkuljettaja Rauni Kairimon ja Laura Virtasen perheeseen. Hän solmi ensimmäisen avioliiton 1970 ja jäi leskeksi 1993. Hänen toinen puolisonsa oli vuodesta 1996 näyttelijä Heidi Vaarna. Kairimo tuli ylioppilaaksi 1967 ja suoritti teatteritutkinnon 1972 ja filosofian kandidaatin tutkinnon 1975 Tampereen yliopistossa. Hän aloitti dramaturgin uran vuonna 1973. Hän toimi Rovaniemen teatterin dramaturgina 1974–1977, Tampereen työväen teatterin 1977–1998 ja Kom-tekstin 2000–2002. Kairimo perusti yhdessä Vaarnan kanssa Toijalan Kellariteatterin ja toimi sen dramaturgina vuodesta 2005, kunnes teatteri lopetettiin 2013 Vaarnan sairastuttua. Kairimolle on myönnetty muun muassa Eino Salmelaisen säätiön palkinto (1981, 1995) ja Akaan kulttuuripalkinto (2007).Akaan Seutu ==Näytelmiä== Kairimo on dramatisoinut ja ohjannut kymmeniä näytelmiä, samoin kuin kirjoittanut itse useita näytelmiä:Näytelmät.fi; Jorma Kairimo. (Viitattu 28.2.2018)Kirjasampo.fi: Kairimo, Jorma. Viitattu 28.2.2018 * Ensi suudelman salaisuus, 2011 * Keisarin valssi, 2008 * Brecht Suomessa, 2007 * Lehtikeisari, 2007 * Neiti Susan Marple ja kadonneen neidon arvoitus, 2006 * Tämä tarina on tosi, 2005 * Pielisen balladi, 2004 * Pippuri eli Turkkilaisen rantakoiran seikkailuja Pohjolassa, 2002 * Minulla oli kesän Helmi, 2001 * Talvisota, 2001 * Sibban matka Kolille eli Sibban matka Kolille eli 'Sibeliuksen paluu', 2001 * Three Weeks in the Clouds, 2000 * Käytetyn miehen löytö, 1999 * Savottakokki – Lempi eli savottakokin rakkaus, 1998 * Kaksin halki pitkän järven, 1997 * Oi kallis Suomenmaa eli hakkaa päälle pohjanpoika, 1996 * Pohjanmaan Antti, 1995 * Kappale taivasta, 1994 * Tango veressä, 1994 * Helppo-Heikki, 1993 * Kolme viikkoa pilvissä – Olin hetken löytö, 1993 * Kohtalon tango, 1991 * Turmiolan Tommi, 1991 * Mua ällös hylkää, 1990 * Ottakaamme ilo irti elämästä eli Tannermaista huumaa, 1988 * Hätätila, 1987 * Kosken korvalla, 1986 * Enten tenten höpötintti, 1983 * Tangosäveltäjä, 1983 * Onnen taikaa eli taistelu hornan aarteesta, 1981 * Kuparinen pursi, 1980 * Satu ihmeellisestä veturista, 1980 ==Lähteet== Luokka:Suomalaiset dramaturgit Luokka: Suomalaiset näytelmäkirjailijat Luokka: Suomalaiset teatteriohjaajat Luokka:Vuonna 1948 syntyneet Luokka:Elävät henkilöt
The Party

The Party () on vuonna 2017 ensi-iltansa saanut Sally Potterin käsikirjoittama ja ohjaama brittiläinen mustan komedian lajiin kuuluva elokuva, jonka pää- ja sivuosissa ovat Kristin Scott Thomas, Timothy Spall, Patricia Clarkson, Bruno Ganz, Cherry Jones, Emily Mortimer ja Cillian Murphy. Mustavalkoisena kuvattu The Party sai maailmanensi-iltansa vuoden 2017 Berliinin elokuvajuhlilla, missä Sally Potter oli ehdokkaana pääkilpailussa parhaan elokuvan Kultaisen karhun saajaksi. Näyttelijöistä Kristin Scott Thomas palkittiin roolisuorituksestaan parhaan naispääosan Evening Standardin palkinnolla ja Patricia Clarkson parhaan naissivuosan BIFA:lla. == Juoni == Oppositiopuolueen idealistipoliitikko Janet (Kristin Scott Thomas) on juuri nimitetty Britannian varjohallituksen terveysministeriksi. Janetin ja hänen aviomiehensä Billin (Timothy Spall) kotiin kokoontuu lähimpiä ystäviä juhlimaan sivistyneesti pienimuotoisiin juhliin tuoretta ylennystä. Paikalle saapuu kyyninen, realistinen ja suustaan piikikäs April (Patricia Clarkson) saksalaisen aviomiehensä, henkiparantajana työskentelevän Gottfriedin (Bruno Ganz) kanssa. Lesbopari, sukupuolentutkimuksen professori Martha ja kokkina työskentelevä Jinny (Cherry Jones ja Emily Mortimer), tulee paikalle suoraan raskaustestistä. Ilman vaimoaan paikalle saapuva kiireinen pankkiiri Tom (Cillian Murphy) taas helpottaa oloaan huumeilla. Jokainen vieras tuo oman dramaattisen lisänsä juhlaan, joka alkaa kuohuvalla ja päättyy aseen heilutteluun. == Näyttelijät == == Tuotanto == The Party kuvattiin kahdessa viikossa Lontoossa. Elokuvan tuotantoyhtiöinä olivat Adventure Pictures ja Oxwich Media. == Julkaisu ja vastaanotto == The Party -elokuvan Britannian ensi-ilta oli Lontoon elokuvajuhlilla 10. lokakuuta 2017 ja teatteriensi-ilta 13. lokakuuta 2017. Picturehouse Entertainment oli elokuvan teatterilevittäjänä Britanniassa. Suomessa elokuva sai ensi-iltansa Rakkautta ja anarkiaa -elokuvajuhlilla Helsingissä 16. syyskuuta 2017. The Party on tuottanut maailmanlaajuisesti lähes 4,2 miljoonan dollarin lipputulot. The Party on saanut elokuvakriitikoilta myönteisen vastaanoton. Rotten Tomatoes -sivuston mukaan 85 prosenttia kriitikoista on antanut elokuvalle positiivisen arvosanan 7,0/10 keskiarvolla. Keräys perustuu 92 arviointiin. 1 382 käyttäjästä 63 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan 29 arvostelun perusteella elokuva on saanut 72 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,8/10. Internet Movie Databasen 7 236 käyttäjää on antanut elokuvalle keskiarvon 6,7/10. == Lähteet == == Aiheesta muualla == * The Partyn virallinen sivusto * * * * The Party Rotten Tomatoes -sivustolla * The Party Metacriticissä Luokka:Vuoden 2017 brittiläiset elokuvat Luokka:Brittiläiset mustan komedian elokuvat Luokka:Brittiläiset mustavalkoelokuvat
Antti Marttinen

Antti Marttinen (s. 1954)Tekijähaku nimellä ”Antti Marttinen” Fennica- tietokanta. Viitattu 28.2.2018. on sarjakuvien suomentaja ja toimittaja. Marttinen oli vuosina 1989–2008 ilmestyneen Myrkky-sarjakuvalehden päätoimittaja sen koko ilmestymisen ajan.Jansto Jokelin: ”Myrkky avasi alkukantaisimmat saastan portit” – 1990-luvun likaisin nuortenlehti sisälsi aitoa virtsaa ja rasvaisia seksikohtauksia Yle 13.2.2021. Viitattu 16.2.2021.”Frode Øverlin Pyton esiintyi Suomessa 1990-luvulla” (Antti Marttisen mielipidekirjoitus) (maksullinen artikkeli) Helsingin Sanomat 11.1.2011. Viitattu 28.2.2018. Hän suomensi 1980-luvun lopulla ja 1990-luvulla Semic-kustantamon julkaisemia sarjakuva-albumeita, muun muassa Bill Wattersonin Lassia ja Leeviä, Gary Larsonin Kaukana poissa -sarjaa sekä André Franquinin Niilo Pielistä ja Pikoa ja Fantasioa. 2000-luvulla hän on suomentanut paljon Jim Davisin Karvista. Marttinen on kirjoittanut yhdessä Juho Juntusen kanssa visailukirjan Kuka mitä häh? Kysymyksiä suomirockista (2006). Marttinen työskentelee nykyään Egmont Kustannuksella. Hän on ollut vuodesta 2009 Korkeajännitys-lehden toimittaja.Korkeajännityksen pitkä sotaretki Mustaa valkoisella -blogi 8.2.2013. ==Lähteet== Luokka:Sarjakuvien suomentajat Luokka:Vuonna 1954 syntyneet Luokka:Elävät henkilöt
Pollyanna McIntosh

Pollyanna McIntosh (s. 15. maaliskuuta 1979 Edinburgh, Skotlanti, Yhdistynyt kuningaskunta) on skotlantilainen näyttelijä, ohjaaja ja käsikirjoittaja. Hän on näytellyt vuodesta 2017 yhdysvaltalaisessa AMC:n televisiosarjassa The Walking Dead. McIntosh näytteli vuonna 2013 ensi-iltansa saaneessa brittiläisessä draamakomediassa Filth. McIntosh oli naimisissa näyttelijä Grant Shown kanssa vuosina 2004–2011. He erosivat vuonna 2011. == Lähteet == ==Aiheesta muualla== * Luokka:Skotlantilaiset näyttelijät Luokka:Elävät henkilöt Luokka:Vuonna 1979 syntyneet
Itäisen Suomenlahden luonnonpuisto

Itäisen Suomenlahden luonnonpuisto () on joulukuussa 2017 perustettu Venäjän federaation liittovaltiotason luonnonsuojelualue Leningradin alueen Viipurin ja Jaaman piireissä (Kingisepän piiri). Suomenlahden itäosassa ja osin Suomen Itäisen Suomenlahden kansallispuiston (Virolahden) naapurina sijaitsevan luonnonpuiston kokonaispinta-ala on 140,86 neliökilometriä. Alue kattaa kymmeniä saaria ja niitä ympäröiviä matalia, alle 10 metrin syvyisiä vesialueita. Luonnonpuistoon kuuluvat seuraavat saaret tai saariryhmät: Pitkäpaasi, Suuri Kalastaja ja Halli (Hallikartti) Virolahden rajan lähellä sekä ulompana merellä sijaitsevat Pohjois- ja Etelä-Viirit, Pien-Tytärsaari eli Säyvö, Tytärsaaren itäosa, Vigrundin saari sekä Seiskarin länsiosa ja sen saaristo. Luonnonpuiston toteutumista ennakoitiin jo vuonna 2009, tuolloin nimellä Inkerin luonnonpuisto. ==Lähteet== ==Aiheesta muualla== *Zapovednik "Vostok Finskogo zaliva"(sis. kartta luonnonpuistoon liitetyistä saarista) (boatclub.ru) Luokka:Leningradin alueen luonnonsuojelualueet Luokka:Viipurin piiri (Leningradin alue) Luokka:Jaaman piiri
Marjaana Tulosmaa

Marjaana Leena Lyylikki Tulosmaa (s. 1948)Tulosmaa Marjaana HS Verokone 2017. Viitattu 28.2.2018. on suomalainen sarjakuvalehtien päätoimittaja ja kustannusalan vaikuttaja. Hän toimitti vuosikymmenten ajan useita Semic- ja sen jälkeen Egmont-kustantamon julkaisemia sarjakuvalehtiä. Lehdissä häneen viitattiin yleensä nimellä M. Tulosmaa. Tulosmaa oli muun muassa Suomen MADin päätoimittajana koko sen ilmestymisen ajan eli vuosina 1982–2005.Suomen MAD faktoja Finnmad.net. Viitattu 28.2.2018. Hän myös suomensi 1980-luvun alkupuolella muutamia Semicin julkaisemia sarjakuva-albumeja, Tibetin Chick Billejä ja Peyon Smurffeja.Tekijähaku nimellä ”Marjaana Tulosmaa” Fennica- tietokanta. Viitattu 28.2.2018. Muita Tulosmaan päätoimittamia sarjakuvalehtiä olivat muun muassa Mustanaamio, Tex Willer, Agentti X-9, Ryhmä-X, Batman, Hämähäkkimies ja Bamse. Tulosmaa oli pitkään Egmont Kustannuksen toimitusjohtaja. Hän jäi eläkkeelle vuoden 2011 alusta.Timo Ronkainen: Egmont supistaa rajusti Kvaak.fi 17.6.2010. Viitattu 28.2.2018. ==Lähteet== Luokka:Suomalaiset päätoimittajat Luokka:Suomalaiset yritysjohtajat Luokka:Sarjakuvien suomentajat Luokka:Vuonna 1948 syntyneet Luokka:Elävät henkilöt
Wooly Bully

Wooly Bully on alun perin yhdysvaltalaisen rock and roll -yhtyeen Sam the Sham and the Pharaohsin 1960-luvulla äänittämä kappale. Kappaleen on tehnyt yhtyeen johtaja Domingo ”Sam” Samudio. Sen julkaisi singlenä pieni memphisläinen XL- levy-yhtiö ja myöhemmin MGM-levy-yhtiö vuonna 1965. ”Wooly Bully” äänitettiin Sam C. Phillips Recording Studio -studiolla Memphisissä. Se oli ainoa studiolla tehty äänite, joka menestyi kansainvälisesti. ”Wooly Bully” sijoittui Billboard Hot 100 -äänilevylistan toiselle sijalle. RIAA myönsi kappaleelle kultasertifikaatin. Kappale soi vuoden 1987 elokuvassa Full Metal Jacket. ==Lähteet== Luokka:Sam the Sham and the Pharaohsin kappaleet Luokka:Vuoden 1965 kappaleet
Li’l Red Riding Hood

Li’l Red Riding Hood on yhdysvaltalaisen rockyhtyeen Sam the Sham and the Pharaohsin kappale, joka julkaistiin vuonna 1966. Kappale sijoittui Billboard Hot 100 -musiikkilistan 2. sijalle elokuussa 1966 ja kanadalaisen RPM- aikakauslehden 2. sijalle. RIAA myönsi kappaleelle kultasertifikaatin 11. elokuuta 1966. ==Lähteet== Luokka:Sam the Sham and the Pharaohsin kappaleet Luokka:Vuoden 1966 kappaleet
Kaukoranta

Kaukoranta on suomalainen sukunimi, joka on muun muassa seuraavilla henkilöillä: *Heikki Kaukoranta (s. 1942), sarjakuvien suomentaja ja sarjakuvalehtien päätoimittaja *Iivari Kaukoranta (vuoteen 1906 Litton, 1884−1967), taidemaalari *Ilpo Kaukoranta, yleisurheiluvalmentaja ja yleisurheilutilastojen ylläpitäjä *Onni Kaukoranta (1892−1954), jääkärimajuri *Pasi Kaukoranta (s. 1967), jääkiekkovalmentaja ja -analyytikko, pesäpallojohtaja, opettaja *Soile Kaukoranta (o.s. Sandell, 1942–2004), sarjakuvien suomentaja *Toivo Kaukoranta (1888–1968), kielitieteilijä ja itsenäisyysaktivisti *Torsten Kaukoranta (vuoteen 1906 Kiljander, 1879–1933), toimittaja, edistyspuolueen sihteeri ja kuoronjohtaja.
Matthew Rhys

Matthew Rhys Evans (s. 8. marraskuuta 1974) on walesilainen näyttelijä, joka tunnetaan muun muassa televisiosarjasta Americans. Hän on näytellyt myös sarjassa Perhesiteet sekä elokuvassa The Edge of Love. Rhys on seurustellut vuodesta 2013 lähtien näyttelijä Keri Russellin kanssa. Heillä on yksi yhteinen lapsi. Rhys on kymrinkielinen ja kertonut puhuvansa lapselleen vain kymriä. == Lähteet == Luokka:Elävät henkilöt Luokka:Vuonna 1974 syntyneet Luokka:Walesilaiset näyttelijät
Montsina

Montsina () oli inkeriläinen kylä, joka kuului Järvisaaren luterilaiseen seurakuntaan, nykyään kylän paikka sijaitsee Leningradin alueen Tusinan piirissä Venäjällä. Kylä sijaitsi Hattulasta pohjoiseen. Montsina mainitaan ensimmäinen kerta ruotsalaisessa vuoden 1696 henkikirjassa. Montsinassa asui 1800-luvulla alussa luterilaisen kirkon suntio perheineen ja myöhemmin suomalaisia siirtolaisia, jotka vuokrasivat sieltä maata. Järvisaaren seurakunnan hallussa oli Montsinassa 33 desjatiinan maa, jolle 1800-luvun lopussa rakennettiin talo, josta piti tulla Järvisaaren pappila. Kylän syrjäisyyden takia päätettiin kuitenkin pyytää Hattulan hovinherralta maata kirkonmäeltä, mutta hanke hyytyi. Vuonna 1926 kylässä oli 7 taloa ja 36 asukasta, kaikki suomalaisia. Tiettävästi vuonna 1939 kylää ei enää ollut. ==Lähteet== Luokka:Inkerin kylät Luokka:Järvisaaren kylät
EYT

EYT on lyhenne sanoista ei ydinteknisesti turvallisuusluokiteltu. Ydinvoimalaitosten turvallisuutta koskevan valtioneuvoston asetuksen (717/2013) 4 §:n mukaan ”Ydinvoimalaitoksen turvallisuustoiminnot on määriteltävä ja niihin liittyvät järjestelmät, rakenteet ja laitteet on luokiteltava niiden turvallisuusmerkityksen perusteella”. Lisäksi ”Turvallisuuden kannalta tärkeät järjestelmät, rakenteet ja laitteet on suunniteltava, valmistettava ja asennettava sekä niitä on käytettävä siten, että niiden laatutaso ja laatutason todentamiseksi tarvittavat arvioinnit, tarkastukset ja testaukset (mukaan lukien ympäristökelpoisuus) ovat riittävät kohteen turvallisuusmerkitys huomioon ottaen”. Ydinlaitoksen järjestelmät, rakenteet ja laitteet on ryhmiteltävä niiden turvallisuusmerkityksen perusteella turvallisuusluokkiin 1, 2, ja 3 sekä luokkaan EYT. Ydinlaitoksen järjestelmät, rakenteet ja laitteet, joilla ei ole merkitystä ydinturvallisuuden kannalta, kuuluvat luokkaan EYT. == Lähteet == Luokka:Turvallisuus
Jüri Kolk

Jüri Kolk (s. 1972 Viro) on virolainen runoilija, kääntäjä ja kolumnisti.Jüri Kolk, Nädala autor, viitattu 28.2.2018 Kolk on opiskellut Tarton yliopistossa viron kieltä ja kansanrunoutta, mutta teki opinnot keskeytettyään sekalaisia töitä ennen kuin aloitti käännöstoimiston projektijohtajana. Kolkin esikoiskokoelma Barbar Conan peeglitagusel maal (ja mis ta seal rääkis) ilmestyi 2009. Kokoelma oli Betti Alver -kirjallisuuspalkintoehdokkaana.Betti Alveri kirjandusauhind Tartu Linnaraamatukogu, viitattu 18.12.2020 Hän oli jo kuitenkin julkaissut runojaan aiemminkin blogissa ja antologiassa Pideva ja silmnähtava Pöögelmann sekä kirjallisuuslehti Vihikissä. (Sisältää linkin runoihin esikoiskokoelmasta) ==Teokset== * Barbar Conan peeglitagusel maal (ja mis ta seal rääkis) Tartu: Võluri tagasitulek, 2009 * Jää on paksem kui veri Pärnu-Saarde: Jumalikud Ilmutused, 2011 * Seitse surmavoorust Pärnu-Saarde: Jumalikud Ilmutused, 2013 * Ära mine valguse poole Pärnu-Saarde: Jumalikud Ilmutused, 2013 * Teisipäevamaa Pärnu-Saarde: Jumalikud Ilmutused, 2014 * Otse aia taga Pärnu-Saarde: Jumalikud Ilmutused, 2014 * Mee lakkumine ei ole meelakkumine: Jumalikud ilmutused, 2015 * Suur võidujooks Tuum, 2015 * Igapidi üks õnn ja rõõm EKSA, 2016 * Roheline suits Post Factum, 2017 * Kuu ja kirves Kingitud Hobune, 2017 * Naistepäev Kingitud Hobune, 2017 == Lähteet == ==Aiheesta muualla== *Jüri Kolk: Lyhytproosaa, kertomus, suom. Anniina Ljokkoi, Nippernaati 2 Luokka:Virolaiset kirjailijat Luokka:Virolaiset kielenkääntäjät Luokka:Vuonna 1972 syntyneet Luokka:Elävät henkilöt
Alfred Schmidt

Alfred Schmidt (1. toukokuuta 1898 Hageri – 5. marraskuuta 1972 Tallinna) oli virolainen painonnostaja, joka voitti olympiahopeaa Antwerpenin kesäolympialaisissa vuonna 1920 miesten höyhensarjassa. == Lähteet == Luokka:Vuonna 1898 syntyneet Luokka:Vuonna 1972 kuolleet Luokka:Virolaiset olympiamitalistit Luokka:Virolaiset painonnostajat
Tiaismarjastajat

Tiaismarjastajat (Paramythiidae) on varpuslintuihin kuuluva heimo. Heimoon kuuluu ainoastaan kaksi lajia isomarjastaja (Paramythia montium) ja tiaismarjastaja (Oreocharis arfaki). Aikaisemmin heimon lajit on luokiteltu kuuluvaksi joko marjastajiin, kukastajiin tai tiaisiin. Ne kuitenkin eroavat näiden heimojen lajeista sekä ulkonäöltään eli morfologisesti että geneettisesti. Tiaismarjastajien heimon lajeja tavataan ainoastaan Uudesta- Guineasta. Ne ovat kirjavia ja elävät vuoristometsissä. Ravintonaan ne käyttävät hedelmiä ja marjoja ja satunnaisesti hyönteisiä. ==Lähteet== *
Time to Pretend

Time to Pretend on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen debyyttialbumilta Oracular Spectacular 3. maaliskuuta 2008. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo. ”Time to Pretend” ylsi Britannian singlelistalla parhaimmillaan sijalle 35. Singlen B-puolena julkaistiin liveversio kappaleesta ”Weekend Wars”. == Kappaleet == === CD ja vinyyli === === Vuoden 2009 digitaalinen lataus === == Lähteet == Luokka:MGMT:n kappaleet Luokka:Vuoden 2007 kappaleet
Electric Feel

Electric Feel on yhdysvaltalaisen rockyhtye MGMT:n kappale, joka julkaistiin toisena singlenä yhtyeen debyyttialbumilta Oracular Spectacular 23. kesäkuuta 2008. Kappale on yhtyeen jäsenten Andrew VanWyngardenin ja Ben Goldwasserin sekä Will Bermanin kirjoittama ja sille kuvattiin edellisen singlen tapaan musiikkivideo. ”Electric Feel” ylsi Britannian singlelistalla parhaimmillaan sijalle 22. Singlen B-puolena julkaistiin remix kappaleesta. == Kappaleet == === 7 tuuman vinyyli === === 12 tuuman vinyyli === === CD-julkaisu === == Lähteet == Luokka:MGMT:n kappaleet Luokka:Vuoden 2008 kappaleet
Kyröjoki

Kyröjoki on Kokemäenjoen vesistöön kuuluva Pukaranjoen sivujoki, joka virtaa Hämeenkyrössä ja Sastamalassa. Joki alkaa Alhonjärvestä ja joen yläosaa kutsutaan Mustanmyllynjoeksi. Joen pituus on noin 9,7 kilometriä. Sen varrella sijaitsee Pärmäkoski. Luokka:Suomen joet Luokka:Hämeenkyrön luonto Luokka:Sastamalan joet
Flash Delirium

Flash Delirium on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen toiselta studioalbumilta Congratulations 23. maaliskuuta 2010. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo. ”Flash Delirium” ylsi Britannian singlelistalla parhaimmillaan sijalle 179. == Kappaleet == === Digitaalinen lataus === == Lähteet == Luokka:MGMT:n kappaleet Luokka:Vuoden 2010 kappaleet
Brillante (1754)

Brillante eli San Dionisio oli Espanjan laivaston vuonna 1753 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 11. elokuuta 1752. Alus laskettiin vesille 20. elokuuta 1754.Winfield et al 2023 s. 136 == Palvelus == Alus saapui 12. toukokuuta 1758 Paderoson ja Neptunon kanssa Ferrolista Cadiziin päällikkönään Manuel de Guirior. Alus kohtasi algerialaisia merirosvoja ja siirrettiin Ferroliin 1760 ja 1761. Alus teki partiomatkan Ferrolista Itämerelle vieraillen matkalla Englannin ja Ranskan satamissa, mistä se palasi 1764 Cadiziin. Alus lähti 1765 Cadizista Cartagena des Indiasiin ja Havannaan, mistä se palasi 26. syyskuuta 1766 Cadiziin. Alus saapui 15. elokuuta 1770 Ferroliin. Kesäkuussa 1779 alus osallistui 1. Englannin kanaalin sotaretkeen. Se kuului Córdovan laivastoon, joka kaappasi 9. elokuuta 1780 brittiläisen 52 aluksen saattueen Cabo de Sao Vicenten edustalla. Alus kuului 1780 laivastoon, joka saartoi Gibraltaria. Kesäkuussa 1781 se osallistui 2. Englannin kanaalin sotaretkeen. Alus oli 21. lokakuuta 1782 Cape Spartelin taistelussa, jossa sai haavoittui viisi miehistönjäsentä. Alus tuhoutui 10. lokakuuta 1790 tulipalossa ollessaan huollettavana Cartagenassa. == Lähteet == * * === Viitteet === Luokka:Reales Astilleros de Esteiro Luokka:Eolo-luokan linjalaivat
Siberian Breaks

Siberian Breaks on yhdysvaltalaisen rockyhtye MGMT:n kappale, joka julkaistiin toisena singlenä yhtyeen toiselta studioalbumilta Congratulations 17. huhtikuuta 2010. Kappale on yhtyeen jäsenten Andrew VanWyngardenin ja Ben Goldwasserin kirjoittama. Single julkaistiin 12 tuuman vinyylilevynä ilman B-puolta. == Kappaleet == === Vinyylijulkaisu === == Lähteet == Luokka:MGMT:n kappaleet Luokka:Vuoden 2010 kappaleet
Eighties Coming Back

Eighties Coming Back on Ruffusen esittämä kappale, jolla se edusti Viroa vuoden 2003 Eurovision laulukilpailussa Riiassa. Kappale sijoittui Euroviisuissa 26 maan joukosta 14 pisteellä sijalle 21. == Lähteet == Luokka:Viron euroviisuedustuskappaleet Luokka:Vuoden 2003 euroviisuedustuskappaleet
It’s Working

It’s Working on yhdysvaltalaisen rockyhtye MGMT:n kappale, joka julkaistiin kolmantena singlenä yhtyeen toiselta studioalbumilta Congratulations. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo. Digitaalisen latauksen singlen B-puolena julkaistiin Violensin remix kappaleesta. == Kappaleet == === Digitaalinen lataus === == Lähteet == Luokka:MGMT:n kappaleet Luokka:Vuoden 2010 kappaleet
Sierra Leone Independence Movement

Sierra Leone Independence Movement (SLIM) oli sierraleonelainen poliittinen puolue, joka perustettiin vuonna 1957. Puoluetta johti Edward Wilmot Blyden III (Edward Wilmot Blydenin pojanpoika). SLIM liitettiin syyskuussa 1958 Kono Progressive Movement -puolueeseen, jolloin ne yhdessä muodostivat Sierra Leone Progressive Independence Movement -puolueen. ==Lähteet== Luokka:Sierra Leonen puolueet
Trimelliittihappoanhydridi

Trimelliittihappoanhydridi (C9H4O5) on aromaattisiin karboksyylihappoanhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä ja lisäksi siitä valmistetaan useita muita orgaanisia yhdisteitä. ==Ominaisuudet== Huoneenlämpötilassa trimelliittihappoanhydridi on hygroskooppista väritöntä kiteistä ainetta. Yhdiste reagoi helposti veden kanssa, jolloin se hydrolysoituu trimelliittihapoksi.Yhdiste liukenee muun muassa asetoniin ja etyyliasetaattiin ja reagoi alkoholien kanssa.Chang-Man Park & Richard J. Sheehan: Phthalic Acids and Other Benzenepolycarboxylic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 1.3.2018.Freimund Röhrscheid: Carboxylic Acids, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 1.3.2018. Trimelliittihappo ärsyttää ihoa, silmiä ja hengitysteitä ==Valmistus ja käyttö== Perinteisesti trimelliittihappoanhydridiä on valmistettu hapettamalla pseudokumeenia typpihapolla. Tehokkaampi menetelmä on kuitenkin hapetus ilman hapen avulla koboltin, mangaanin ja bromin seoksen toimiessa katalyyttinä. Reaktiossa muodostuu trimelliittihappoa, jota kuumentamalla muodostuu trimelliittihappoanhydridiä. Trimelliittihappoanhydridiä käytetään valmistettaessa polyamidi-imidihartseja, joita muodostuu trimelliittihappoanhydridin ja amiinien tai isosyanaattien välisellä reaktiolla. Tämän lisäksi yhdisteestä valmistetaan polyestereitä, erityisesti PVC:n muovinpehmentiminä käytettäviä estereitä, pinta-aktiivisia aineita sekä erikoiskemikaaleja. ==Lähteet== Luokka:Anhydridit Luokka:Aromaattiset yhdisteet
Eero Rautiola

Eero Ilmari Rautiola (16. tammikuuta 1921 Kemi – 2. elokuuta 2010) oli suomalainen maastohiihdon arvokisaedustaja ja Suomen-mestari. Eero Rautiola alkoi kilpailla nuorten sarjoissa ennen Talvisotaa. Hän voitti Suojeluskuntanuorten mestaruden niin 15-vuotiaissa kuin 16-vuotiaissa. Vuonna 1941 hän voitti Ounasvaaran kisoissa nuorten sarjan. Jatkosodan vuosina hän voitti oman divisioonansa mestaruuden kolmena vuonna. Vuonna 1945 hän kilpaili yhdistetyssä saavuttamatta vielä suurten kilpailujen menestystä. Vuonna 1948 Rautiola nousi kansalliseen tietoisuuteen voitettuaan joulukuun 1947 lopussa pidetyt Vuokatin olympiakatsastukset pikamatkalla eli 18 km:llä. Hänet valittiinkin St. Moritzin kisojen olympiajoukkueeseen. Rautiola sijoittui vuonna 1948 Sankt Moritzin olympialaisissa 18 kilometrillä 12:nneksi. Rumfordin MM-kilpailuissa 1950 hän oli 50 kilometrillä 17:s ja 18 kilometrillä 30:s. Hän voitti Suomen-mestaruuden 15 kilometrillä 1948 sekä saavutti 30 kilometrillä SM-hopeaa 1950 ja SM-pronssia 1947. Salpausselän Kisoissa hän sijoittui neljänneksi 50 kilometrillä 1950. Ounasvaaran kisoissa 1948 hän voitti 18 kilometrin kilpailun, sijoittui 50 kilometrillä viidenneksi ja osallistui kaksi tuntia 50 kilometrin hiihdon jälkeen vielä yhdistetyn mäkiosuudelle päätyen yhdistetyn kisassa toiseksi . == Lähteet == * === Viitteet === Luokka:Suomalaiset maastohiihtäjät Luokka:Vuonna 1921 syntyneet Luokka:Vuonna 2010 kuolleet
Kaido Höövelson

Kaido Höövelson (s. 11. marraskuuta 1984), tunnetaan myös nimellä Baruto Kaito (), on ensimmäinen sumopainin ammattilaisuran tehnyt virolainen. Hänen sumopainiuransa alkoi vuonna 2004, mutta hän joutui lopettamaan uransa polvivamman takia syksyllä 2013. == Lapsuus ja uran alku == Höövelson syntyi Länsi-Virumaalla, Väike-Maarjassa 11. marraskuuta vuonna 1984. Hän vietti lapsuutensa perheen karjatilalla. Hänen isänsä kuoli kun hän oli kuusitoistavuotias. Höövelson pelasi nuorempana koripalloa ja juniorina harrasti judoa jossa saavutti useita Viron mestaruuksia. Hän voitti sumopainissa myös avoimia suomenmestaruus- ja pohjoismaidenmestaruuskilpailuja. == Ura == Höövelson alkoi ammattilaisuransa vuonna 2004, ja hän käytti ottelunimeä Baruto. Uransa aikana hän voitti useita eri tasojen otteluita, ja oli yksi Viron seuratuimmista ammattilaisurheilijoista. Vuoden 2010 kesällä Baruto nousi Japanin sumorankingissa toiselle sijalle. Se oli hänen ammattilaisuransa paras saavutus. Hän olisi luultavasti saavuttanut korkeimman tason sumopainissa, jollei olisi joutunut lopettamaan polvivamman takia. == Uran jälkeen ja yksityiselämä == Ammattilaisuransa lopetettuaan Höövelson ilmoitti muuttavansa takaisin kotiseudulleen Länsi-Virumaalle. Hän on jatkanut edelleen Budō-lajien harrastamista ja kertoi The Japan Times -lehdelle, että hänen painonsa on pudonnut 25 kilogrammaa. Barutosta on tehty dokumenttielokuva Baruto - Lost in Translation () vuonna 2009. Hän on myös ollut näyttelijänä japanilaisessa televisiosarjassa sekä virolaisessa lasten elokuvassa Soppalinnan salaseura (). Vuoden 2009 helmikuussa hän meni naimisiin neljä vuotta aiemmin tapaamansa 26-vuotiaan Vladivostokinvenäläisen Elena Tregubovan kanssa. Vuonna 2012 Kaido Höövelsonille myönnettiin Valkoisen Tähden ritarikunnan III luokan mitali. == Kuvia == Baruto.jpg|Baruto vuoden 2010 tammikuussa Sumo Tournamentissa Tokiossa, Japanissa. Teenetemärgi üleandmine Barutole.jpg Baruto 08 Sep.jpg|Baruto Kaito vuonna 2008. Baruto-1.jpg|Baruto Kaito vuonna 2009. Baruto.JPG|Baruto Kaito 16. maaliskuuta 2010. 把瑠都関.jpg|Vuonna 2009 Osaka. == Lähteet == * === Viitteet === == Aiheesta muualla == *Tapology - MMA Fighter Page: Baruto Kaito ("Baruto Kaito") *Metropolis Magazine: From Chonmage to Chokeholds *Baruto Kaito Rikishi Information Luokka:Sumopainijat Luokka:Vuonna 1984 syntyneet Luokka:Elävät henkilöt
Kulttuuriykkönen

Kulttuuriykkönen on kulttuurin ajankohtaisohjelma Yle Radio 1 -kanavan arki- iltapäivissä ja Yle Areenassa. Ohjelmaa juontavat Pauliina Grym, Pia-Maria Lehtola, Nicklas Wancke, Juhani Kenttämaa ja Ville Talola. Tuottajana toimii Olli Kangassalo. Kulttuuriykkönen on keskusteluohjelma, eli studiossa tai muussa lähetyspaikassa on mukana yksi tai useampia vieraita, joiden kanssa juontaja keskustelee. Kulttuuriykkönen tekee suoria lähetyksiä maanantaista perjantaihin klo 15.02–15.55. Perjantain muita päiviä viihteellisempi lähetys kulkee nimellä ”Kulttuuriykkösen Perjantaistudio” (vuoteen 2022 asti ”Kisastudio”), jonka vakiovieraita ovat olleet muun muassa Kari Enqvist, Helena Ranta, Sami Kuusela, Matti Rämö, Jouni Kemppainen, Heikki Pursiainen ja Jarkko Tontti. Kaikki Kulttuuriykkösen ohjelmat ovat kuunneltavissa myös Yle Areenassa ja podcasteina. Kulttuuriykkösen ensimmäinen lähetys oli 8. tammikuuta 2018. Ohjelma korvasi aiemmin samalla lähetyspaikalla lähetetyt ohjelmat Kultakuume ja Kantapöytä. ==Lähteet== Luokka:Yle Radio 1:n ohjelmat
Hiipinän kansallispuisto

Hiipinän kansallispuisto (, ) on 848,04 neliökilometrin laajuinen Venäjän federaation liittovaltiotason luonnonsuojelualue Hiipinätunturien seudulla Murmanskin alueella. Kansallispuisto perustettiin helmikuussa 2018. Kuolan niemimaan keskiosassa, noin 100 kilometriä Suomen rajasta sijaitseva kansallispuisto on jylhää luontomatkailusta kiinnostuneiden retkeilijöiden suosimaa maastoa. Sille tyypillistä ovat tunturit (korkein 1 201 m), tundra, lumenviipymäalueet ja pohjoiset havumetsät. Seudulla on saamelaisten muinaisten riittipaikkojen myötä myös mielenkiintoinen kulttuurihistoriansa. ==Kuvia== Tiedosto:Осень в Хибинах.jpg|Ruskaa Hiipinätuntureilla. Tiedosto:Гора Чивруайлатв.jpg| Tiedosto:Малый Вуъявр и Юкспорр с Тахтарвумчорра.jpg| Tiedosto:Озеро в долине реки Чивруай.jpg| Tiedosto:Вид из Лапландского заповедника.jpg| Tiedosto:Crossing a river by a fallen tree.jpg|Tunturipuron ylitys. Tiedosto:Akyaky.jpg|Retkeilijöitä hiihtovaelluksella. ==Lähteet== ==Aiheesta muualla== *национальный парк "Хибины" (oopt.aari.ru) *Peter Johansson, Laura S. Lauri & Yury L. Voytekhovsky (2014): Barents tour for geoturists (Geomatkailijan Barentsin kierros; Баренц тур для геотуристов; Rundtur i Barents for geoturisten; pdf) (gtk.fi) Luokka:Murmanskin alueen luonnonsuojelualueet‎ Luokka:Venäjän kansallispuistot
Edward James Roye

Edward James Roye (3. helmikuuta 1815 – 11. helmikuuta 1872) oli Liberian 5. presidenttinä vuodesta 1870 hänen vuoden 1871 kukistamisen jälkeen. Hän oli ensimmäinen täysin mustaihoinen henkilö, josta tuli Liberian presidentti. Royen vanhemmat olivat igbojen etniseen ryhmään kuuluvia, jotka olivat kotoisin nykypäivän Nigerian alueelta. ==Lähteet== Luokka:Liberialaiset poliitikot Luokka:Liberian presidentit Luokka:Vuonna 1815 syntyneet Luokka:Vuonna 1872 kuolleet
Alien Days

Alien Days on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen kolmannelta studioalbumilta MGMT 20. huhtikuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo. Single julkaistiin C-kasettina ja sen B-puolena on kappale ”Message 7 from Hearty White”. == Kappaleet == === C-kasetti === == Lähteet == Luokka:MGMT:n kappaleet Luokka:Vuoden 2013 kappaleet
Your Life Is a Lie

Your Life Is a Lie on yhdysvaltalaisen rockyhtye MGMT:n kappale, joka julkaistiin toisena singlenä yhtyeen kolmannelta studioalbumilta MGMT 6. elokuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo. Singlen B-puolena julkaistiin kappale ”Your Life Is a Lie (A Sunroof Mix by Daniel Miller and Gareth Jones)”. == Kappaleet == === Digitaalinen lataus === == Lähteet == Luokka:MGMT:n kappaleet Luokka:Vuoden 2013 kappaleet
Edwin Barclay

Edwin James Barclay (5. tammikuuta 1882 – 6. marraskuuta 1955) oli liberialainen poliitikko. True Whig Party -puoluetta edustanut Barclay oli valtion 18. presidentti vuosina 1930–1944. Hänen virka-aikanaan Liberia oli Yhdysvaltojen liittolainen toisen maailmansodan aikaan. Barclayn vanhemmat olivat kotoisin Länsi-Intiasta. ==Lähteet== Luokka:Liberialaiset poliitikot Luokka:Liberian presidentit Luokka:Vuonna 1882 syntyneet Luokka:Vuonna 1955 kuolleet
Run (Remixes)

__NOTOC__ Run (Remixes) on yhdysvaltalaisen alternative rock -yhtye Awolnationin ensimmäinen remix-albumi, joka koostuu vuoden 2015 Run-albumin kappaleista tehdyistä remixeistä. Albumin julkaisi Red Bull Records 9. syyskuuta 2016.Beatport: Awolnation - Run (Remixes) == Kappaleet == # # # # # # # # # == Lähteet == Luokka:Vuoden 2016 albumit Luokka:Awolnationin albumit
Pyhän Markuksen kirkko (Royal Tunbridge Wells)

Pyhän Markuksen kirkko () on kyläkirkko Royal Tunbridge Wellsissä Englannin kirkon Rochesterin hiippakunnassa. Kirkko on Grade II* suojelukohde vuodesta 1974 alkaen. Uusgoottilaista tyyliä edustava kirkko vihittiin käyttöön 21. elokuuta 1866, alle kaksi vuotta peruskiven muuraamisen jälkeen. Rakennusmateriaali on paikallista hiekkakiveä ja sisäseinät tiiltä. == Lähteet == Luokka:Kentin kreivikunnan kirkot Luokka:Kivikirkot Luokka:Grade II* -luokan rakennukset Englannissa
Back From Earth

__NOTOC__ Back From Earth on yhdysvaltalaisen alternative rock -yhtye Awolnationin ensimmäinen extended play -albumi ja julkaisu Red Bull Records -levy-yhtiöllä. Albumi julkaistiin 18. maaliskuuta 2010, se sisältää hittisinglen Sail ja Innerpartysystemin remixin kappaleelle Burn It Down.Discogs: Awolnation - Back to Earth EP == Kappaleet == # # # # # == Arvostelut == * Consequence of Sound: C- Consequence of Sound: Back To Earth, albumin levyarvostelu == Lähteet == Luokka:Vuoden 2010 EP:t Luokka:Awolnationin albumit
What’s Happening

What’s Happening tarkoittaa seuraavia asioita: * What’s Happening!!, yhdysvaltalainen tilannekomediasarja vuosilta 1976–1979 * What’s Happening, Katalystin albumi vuodelta 2007 * What’s Happening?!!, Madame Georgen albumi vuodelta 1977.
James Skivring Smith

James Skivring Smith (26. helmikuuta 1825 – 1892) oli liberialainen poliitikko, joka oli Liberian 6. presidentti vuosina 1871–1872. Ennen tätä hän oli ollut Liberian 8. varapresidenttinä Edward James Royen hallituksessa. Smith kuului True Whig Party -puolueeseen. ==Lähteet== Luokka:Liberialaiset poliitikot Luokka:Liberian presidentit Luokka:Vuonna 1825 syntyneet Luokka:Vuonna 1892 kuolleet
Suhteellinen velkaantuneisuus

Suhteellinen velkaantuneisuus on tilinpäätösanalyysissä yrityksen vakavaraisuuden tunnusluku. Se kuvaa vieraan pääoman suhdetta liikevaihtoon. Tunnusluku mittaa tuottojen riittävyyttä velkojen hoitoon. Suhteellinen velkaantuneisuus on sopiva tunnusluku esimerkiksi niille yrityksille, joilla ei ole omaa pääomaa tai sitä on hyvin vähän. Näin on esimerkiksi yksityisliikkeissä ja henkilöyhtiöissä, joissa omistaja on nostanut yksityisnostoina koko oman pääoman tai enemmänkin. Yritys saattaa siitä huolimatta olla hyvin toimintakykyinen. == Laskentakaava == :\mathrm{Suhteellinen~velkaantuneisuus,~\%} = \frac{\mathrm{Velat - Saadut~ennakot}}{\mathrm{Liikevaihto~(12~kk)}}~\cdot 100 Suhteellinen velkaantuneisuus voidaan laskea tilinpäätöksestä ilman oikaisuja. Saadut ennakot vähennetään veloista. Ennakot liittyvät yritykseltä tilattuihin hyödykkeisiin. Ennakot eroavat muista veloista siten, että niitä ei yleensä makseta takaisin rahana vaan luovuttamalla tilattu hyödyke ennakon maksajalle. == Ohjearvot == Tunnusluku on toimialasidonnainen, ja luotettavasti sitä voidaan verrata vain saman toimialan yritysten kesken. Tuotannollisissa yrityksissä velkaantuneisuuden ohjearvot ovat:Yritystutkimus, s. 70 * alle 40 %: hyvä * 40–80 %: tyydyttävä * yli 80 %: heikko Korkea velkaantuneisuus edellyttää hyvää liiketulosta vieraan pääoman velvoitteista selviämiseksi. == Katso myös == * Nettovelkaantumisaste * Omavaraisuusaste * Tilinpäätösanalyysi * Vakavaraisuus == Lähteet == * === Viitteet === Luokka:Tilinpäätösanalyysi
John Gilmour

John Gilmour (s. 17. toukokuuta 1993 Montreal, Quebec) on kanadalainen jääkiekkoilija, joka pelaa Saksan pääsarjassa DEL-liigajoukkue Adler Mannheimissa. Hän pelaa puolustajan paikalla. Calgary Flames varasi Gillmourin NHL:n varaustilaisuuden 2013 7. kierroksella 198. pelaajana. Flames ei tarjonnut sopimusta Gillmourille. Sen sijaan Gilmour teki elokuussa 2016 sopimuksen New York Rangersin kanssa. Kaudella 2017–2018 alkaneella NHL- urallaan Gillmour on pelannut 2.3 2018 mennessä kymmenen ottelua tehopistein 2+0 ==Lähteet== * https://www.nhl.com/player/john-gilmour-8477337 * Luokka:Kanadalaiset jääkiekkoilijat Luokka:New York Rangersin varaamat pelaajat Luokka:Vuonna 1993 syntyneet Luokka:Elävät henkilöt
Daniel Edward Howard

Daniel Edward Howard (4. elokuuta 1861 – 9. heinäkuuta 1935) oli Liberian 16. presidentti vuosina 1912–1920. Howard valittiin presidentiksi vuonna 1911 ja hän astui virkaan 1. tammikuuta 1912. Ensimmäisen maailmansodan syttyessä hän yritti säilyttää valtion neutraliteetin, vaikka hän tukikin ympärysvaltoja, joiden siirtomaat Afrikassa ympäröivät Liberiaa. Saksan vastalauseista huolimatta Howard antoi Ranskalle luvan operoida valtion pääkaupungissa Monroviassa. Saksan tajutessa valituksiensa olleen turhia Saksa lähetti sukellusveneen hyökkäämään kaupunkiin vuonna 1917, pakottaen vastahakoisen Howardin puoltamaan ympärysvaltoja ja julistamaan sodan Saksalle. Howard oli Liberian presidenttinä vielä kaksi vuotta sodan loppumisen jälkeen. Hän kuoli Monroviassa vuonna 1935. ==Lähteet== Luokka:Liberialaiset poliitikot Luokka:Liberian presidentit Luokka:Vuonna 1861 syntyneet Luokka:Vuonna 1935 kuolleet
Toy (kappale)

Toy on israelilaisen laulajan Netta Barzilain esittämä kappale, jolla hän edusti Israelia vuoden 2018 Eurovision laulukilpailussa, Lissabonissa. Se voitti Euroviisut 529 pisteellä 12. toukokuuta 2018 pidetyssä finaalissa. Kappaleen sanat kertovat siitä, miten mies kohtelee tyttöystäväänsä kuin lelua, ja kertosäkeen kotkotukset symboloivat miehen pelkuruutta. == Lähteet == Luokka:Israelin euroviisuedustuskappaleet Luokka:Vuoden 2018 euroviisuedustuskappaleet
Arthur Barclay

Arthur Barclay (31. heinäkuuta 1854 – 10. heinäkuuta 1938) oli Liberian 15. presidentti vuosina 1904–1912. Barclay syntyi Bridgetownissa, Barbadoksessa. Hän muutti Liberiaan isänsä kanssa vuonna 1865. Barclay opiskeli Liberia Collegessa, jossa hän suoritti alemman korkeakoulututkinnon ja jossa hän tuli professoriksi. Barclay opiskeli sittemmin samassa lukiossa lakia. Hän perusti Henry W. Grimesin kanssa tunnetun lakifirman Monroviassa. ==Lähteet== Luokka:Liberialaiset poliitikot Luokka:Liberian presidentit Luokka:Vuonna 1854 syntyneet Luokka:Vuonna 1938 kuolleet
Garretson W. Gibson

Garretson Wilmot Gibson (20. toukokuuta 1832 – 26. huhtikuuta 1910) oli Liberian 14. presidentti vuosina 1900–1904. Gibson syntyi Marylandissa, Yhdysvalloissa ja hänen perheensä muutti Liberiaan vuonna 1835. Hän oli viimeinen Yhdysvalloissa syntynyt Liberian presidentti. ==Lähteet== Luokka:Liberian presidentit Luokka:Vuonna 1832 syntyneet Luokka:Vuonna 1910 kuolleet
Funny Girl (kappale)

Funny Girl on latvialais-brasilialaisen laulajan Laura Rizzotton esittämä kappale, jolla hän edusti Latviaa vuoden 2018 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui kahdenneksitoista ja täten karsiutui finaalista. == Lähteet == Luokka:Latvian euroviisuedustuskappaleet Luokka:Vuoden 2018 euroviisuedustuskappaleet
The Humans

The Humans on romanialainen yhtye kotoisin Bukarestista. Sen muodostavat laulaja Cristina Caramarcu, kitaristi Alexandru Cismaru, kosketinsoittaja Alexandru Matei, basisti Alin Neagoe ja rumpalisti Adi Tetrade. Yhtye edusti Romaniaa vuoden 2018 Eurovision laulukilpailussa kappaleella ”Goodbye”. == Diskografia == === Singlet === Single Vuosi Albumi "Îndură inima" 2017 rowspan="2" "Goodbye" 2018 == Lähteet == Luokka:Romanialaiset yhtyeet Luokka:Romanian euroviisuedustajat Luokka:Vuoden 2018 euroviisuedustajat
Marja Heltelä

Marja Riitta Heltelä (aik. Heinonen, Heltelä-Heinonen, s. 29. kesäkuuta 1961 Halikko) on Helsingin Tuomiokirkkoseurakunnan kirkkoherra ja tuomiorovasti. Heltelä valmistui teologian maisteriksi Helsingin yliopistosta vuonna 1991 ja vihittiin papiksi vuonna 1995. Hän on toiminut Tuusulan seurakunnan seurakuntapastorina 1995–1996, Helsingin Tuomiokirkkoseurakunnan seurakuntapastorina 1996–2005, kappalaisena 2005 ja johtavana kappalaisena 2006–2014. Lisäksi hän on toiminut vt. kirkkoherrana Lohjan seurakunnassa 2011 ja vs. kirkkoherrana Helsingin Tuomiokirkkoseurakunnassa 2013–2014. Helsingin Haagan kirkkoherrana hän toimi 2014–2018. Nykyisessä virassaan hän aloitti 1.9.2018. Marja Heltelä on kuulunut sitoutumattomana edustajana Järvenpään kaupunginvaltuustoon 1993–2000 ja kaupunginhallitukseen 1995–1996. Vuosina 2013–2015 hän oli Helsingin hiippakunnan tuomiokapitulin pappisasessori ja piispainkokouksen jäsen. Vuosina 2017-2018 hän toimi Helsingin seurakuntayhtymän yhteisen kirkkoneuvoston puheenjohtajana. Heltelä on vuonna 2017 julkaissut surukodin kirjan Vaikka minä vaeltaisin pimeässä laaksossa (Minerva Kustannus, 2017; ISBN 9789523125841). ==Lähteet== Luokka:Elävät henkilöt Luokka:Vuonna 1961 syntyneet Luokka:Suomen evankelis-luterilaisen kirkon papit Luokka:Suomalaiset teologit Luokka:Suomen evankelis-luterilaisen kirkon kirkolliskokousedustajat
Lasermies (täsmennyssivu)

Lasermies täsmennyssivu: * John Ausonius, ruotsalainen maahanmuuttajia jahdannut murhaaja. * Lasermies-elokuva * Malmön ampumasarja
Goodbye (The Humansin kappale)

Goodbye on romanialaisen yhtyeen The Humansin esittämä kappale, jolla he edustivat Romaniaa vuoden 2018 Eurovision laulukilpailussa. Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui finaalista. == Lähteet == Luokka:Romanian euroviisuedustuskappaleet Luokka:Vuoden 2018 euroviisuedustuskappaleet
Juhkentali

Juhkentali on asuinalue () Kesklinnan kaupunginosassa Tallinnassa. Sen pinta- ala on 130 hehtaaria ja väkiluku 1 453 henkeä (1.1.2018). Vuoden 2014 alussa asuinalueen väestöstä 58 prosenttia oli virolaisia. Alueella sijaitsee Tallinnan linja-autoasema. == Lähteet == ==Aiheesta muualla== Luokka:Tallinnan asuinalueet
Andrea Nahles

Andrea Nahles (s. 20. kesäkuuta 1970 Mendig, Länsi-SaksaAndrea Nahles, SPD Bundestagsfraktion, viitattu 1.3.2018) on Saksan sosialidemokraattisen puolueen (SPD) puheenjohtaja, parlamenttiryhmän puheenjohtaja ja aiempi työ- ja sosiaaliministeri. Hän on ollut myös SPD:n puoluesihteeri. Hän ilmoitti 2. kesäkuuta 2018 eroavansa puolueen puheenjohtajan tehtävästä. Syynä on puolueen kärsimä tappio europarlamenttivaaleissa toukokuussa 2019.Anna-Liina Kauhanen: Saksan sosiaalidemokraattien puoluejohtaja Andrea Nahles eroaa. Yle uutiset 2.6.2019. Viitattu 3.6.2019 SDP:n puheenjohtaja Martin Schulz ehdotti Nahlesia seuraajakseen puolueen puheenjohtajaksi, mikä ärsytti jäsenistöä. Nahlesin sijasta väliaikaiseksi puheenjohtajaksi tuli Olaf Scholz. Nahles valittiin puheenjohtajaksi huhtikuussa 2018. Hän oli ensimmäinen naispuheenjohtaja puolueen historiassa. Nahlesia pidetään taitavana poliitikkona ja karismaattisena puhujana. == Lähteet == Luokka:Saksan sosiaalidemokraattisen puolueen puheenjohtajat Luokka:Saksan ministerit Luokka:Työministerit Luokka:Vuonna 1970 syntyneet Luokka:Elävät henkilöt
Toomas Liiv

Toomas Liiv (30. joulukuuta 1946 – 20. joulukuuta 2009Toomas Liiv in memoriam, Eesti Ekspress, viitattu 1.3.2018) oli virolainen kirjailija ja kirjallisuudentutkija. (sisältää linkkejä suomennoksiin) Liiv julkaisi ensimmäiset tekstinsä 1965, mutta varsinaisesti julkista kiinnostusta herätti antologiassa Närvitrükk (1971) julkaistu runosikermä Kase põlemine ('Koivun palaminen'). Kokoelman Achtung lopussa Liiv arvostelee itse oman kirjansa. Hän tekee kirjoituksellaan pilaa kirjallisuudentutkimuksesta ja etenkin siinä käytetystä tyylistä. ==Teokset== * Kurbus vikerkaares, 1971 * Fragment, 1981 * Achtung, 2000) * Proosast, 1997, valikoima kirjallisuustieteellisiä tutkimuksia * Luuletused 1968–2002. (kootut runot) ===Suomennoksia=== * kokoelmassa Ajattelen koko ajan rahaa (Johnny Kniga, 2006) suom. Hannu Oittinen ** Marsalkka Mannerheim ja presidentinvaalit ** Kremlin porteilla: johdanto ** John Cross ja/and dinamiitti ** Katto Kassinen ikkunassani: uni * Julkaisussa Teema: aikakausikirja [19]73 s. 19–20 ** Napinreikänä olemisesta, suom. Anja Salokannel, ==Palkinnot ja tunnustukset== * 2001 Valkoisen tähden V luokan ansiomerkki * 2003 Eesti Kultuurkapitalin kirjallisuuspalkinto == Lähteet == Luokka:Virolaiset kirjailijat Luokka:Vuonna 1946 syntyneet Luokka:Vuonna 2009 kuolleet